laion/Wikipedia-Exotic huggingface dataset:
სახამის ეროვნული პარკი

სახამის ეროვნული პარკი (ესპ. Parque Nacional Sajama) — ეროვნული პარკი ბოლივიაში, ორუროს დეპარტამენტში. ფართობი შეადგენს 1 002 კმ²-ს. ესაზღვრება ჩილეში მდებარე ლაუკის ეროვნულ პარკს. სახამისთვის დამახასიათებელია ეფექტიანი, ანდური ლანდშაფტი. სიმაღლე ზღვის დონიდან 4 200 - 6 542 მეტრია. პარკის ტერიტორიაზე მდებარეობს მარადთოვლიანი მთა ნევადო-სახამა - ბოლივიის უმაღლესი მწვერვალი. 2003 წლის 1 ივლისს, უნივერსალური კულტურული და ბუნებრივი მნიშვნელობის გამო, იუნესკომ პარკი მსოფლიო მემკვიდრეობის საცდელ სიაში შეიტანა.. ნაკრძალი იმართება აქ მოსახლე ადგილობრივი, აიმარას ხალხთან ერთად. განვითარებულია ტურიზმი. ბოლივიის ეროვნული პარკების სია სახამის ეროვნული პარკი დაარქივებული 2011-03-03 საიტზე Wayback Machine. ↑ Sajama National Park - UNESCO World Heritage Centre
ტოროტოროს ეროვნული პარკი

ტოროტოროს ეროვნული პარკი (ესპ. Parque Nacional Toro Toro) — ეროვნული პარკი ბოლივიაში, პოტოსის დეპარტამენტში. მდებარეობს ანდების მთათა სისტემის აღმოსავლეთით, ზღვის დონიდან 2000 - 3500 მეტრზე. მისი ფართობი 165 70 კმ²-ია. რეგიონი მთიანია, გამოირჩევა ღრმა კანიონებით, ხეობებითა და ჩანჩქერებით. ჰავა ნახევრადმშრალია. პარკის ტერიტორიაზე გავრცელებულია 329 სახეობის მცენარე და 49 სახეობის ცხოველი. განვითარებულია ტურიზმი. რეგიონი ნამდვილ სამოთხეს წარმოადგენს გეოლოგიისა და პალეონტოლოგიის მოყვარულთათვის. (ესპანური) Parque Nacional Torotoro (Fundación para el Desarrollo del Sistema Nacional de Áreas Protegidas de Bolivia) დაარქივებული 2007-09-28 საიტზე Wayback Machine. (ინგლისური) Fiche du parc sur le site UNEP-WCMC დაარქივებული 2007-09-30 საიტზე Wayback Machine.
ტუნარის ეროვნული პარკი

ტუნარის ეროვნული პარკი (ესპ. Parque Nacional Tunari) — ეროვნული პარკი ბოლივიაში, კოჩაბამბის დეპარტამენტში. მდებარეობს ზღვის დონიდან 2 200 - 4 400 მეტრზე. ფართობი 3 090 კმ²-ს შეადგენს. შეიქმნა 1962 წელს. პარკის ტერიტორიაზე გავრცელებულია 30 სახეობის ძუძუმწოვარი და 143 სახეობის ფრინველი. საშუალო წლიური ტემპერატურა 12 °C-ია, ნალექების რაოდენობა 600 მმ. რეგიონში განვითარებულია ტურიზმი, რასაც ადგილობრივებისთვის უდიდესი მნიშვნელობა აქვს. ბოლივიის ეროვნული პარკების სია Parque Nacional Tunari (Fundación para el Desarrollo del Sistema Nacional de Áreas Protegidas de Bolivia) დაარქივებული 2011-07-26 საიტზე Wayback Machine. (ესპანური) Bataille autour des paradis naturels(ფრანგული) Fiche du parc sur le site UNEP-WCMC დაარქივებული 2007-09-30 საიტზე Wayback Machine. (ინგლისური)
დიაპაზონი

დიაპაზონი არის მანძილი ყველაზე დაბალ და ყველაზე მაღალ ბგერებს შორის. დიაპაზონი სასიმღერო ხმის ან საკრავის ბგერითი მოცულობაა. დიაპაზონის მიხედვით, ადამიანის ხმები შემდეგნაირად იყოფა: ადამიანის ზოგიერთ ხმას აქვს საკუთარი ხასიათობრივი ელფერი ან ტექნიკურისაკენ მიდრეკილება, მისწრაფება ან მეტი ჟღერადობისაკენ ან დრამატიზმისა და დაძაბულობისკენ. ამისდა მიხედვით განარჩევენ ლირიკულს ან კოლორატიულ (ანუ ტექნიკურს) სოპრანოს, დრამატულ სოპრანოს და დრამატულ ბარიტონს, ლირიკულ ტენორს ან ლირიკულ მეცო-სოპრანოს და სხვ. ქართული საბჭოთა ენციკლოპედია, ტ. 3, თბ., 1978. — გვ. 502.
გუნდი (მუსიკა)

გუნდი — მომღერალთა, მგალობელთა, მომღერალ-მოცეკვავეთა კოლექტივი. ძველ საქართველოში მგალობელ-მომღერალთა ან მგალობელ-მროკველთა ჯგუფს (სიტყვიდან „ძნა", კრებითობის აღსანიშნავად), მწყობრს ან დასს უწოდებდნენ. საგუნდო ნაწარმოები სრულდება დამოუკიდებლად (ა კაპელა) ფორტეპიანოს (უმთავრესად) ან საკრავთა ანსამბლისა და ორკესტრის თანხლებით. საგუნდო ნაწარმოები შეიძლება იყოს დიდი ფორმის ნაწარმოებთა (ოპერა, ორატორია, ოპერეტა, კანტატა, მესა) ნაწილი, რომელიც გამონაკლისის სახით გვხვდება სიმფონიასა (პირველად ბეთჰოვენის „IX სიმფონიაში“) და ბალეტში. ხმათა რაოდენობის მიხედვით გუნდი შეიძლება იყოს: ერთხმიანი და მრავალხმიანი, ხმათა შემადგენლობის მიხედვით — ერთგვაროვანი (ვაჟთა, ქალთა, ბავშვთა,...) და შერეული (ქალ-ვაჟთა,...). არსებობს ხალხური, თვითმოქმედი, მოყვარულთა, პროფესიული, აკადემიური გუნდები. მონაწილეთა რაოდენობა 12-დან 120-მდე მერყეობს. ზოგჯერ სახალხო დღესასწაულებზე რამდენიმე გუნდს აერთიანებენ და მომღერალთა რაოდენობა ხანდახან რამდენიმე ათასსაც აღწევს. ქართული ხალხური სიმღერებისათვის დამახასიათებელია ერთგვაროვანი გუნდები: ვაჟთა 2-3, იშვიათად 4-ხმიანი და ქალთა 2, და იშვიათად, 3-ხმიანი. ფუნქციის მიხედვით სხვადასხვა სიმღერაში შემდეგი ხმები მონაწილეობს: მთქმელი-დამწყები, მოძახილი, კრინი, გამყივანი, კრიმანჭული, შემხმობარი („ნადურებში"), მაღალი ბანი, ბანი. სასულიერო საგალობელს ასრულებს 3-ხმიანი გუნდი — მთქმელი, მოძახილი, ბანი. წერილობითი ცნობებით, არსებობდა 5 და 6-ხმიანი გალობაც (მთქმელი, მოძახილი ანუ მაღალი ბანი, ბანი, დვრინი, ზილი, კრინი). ქართული ხალხური საგუნდო სიმღერა უპირატესად კაპელით სრულდება. ქართული პროფესიული მუსიკაში ეს სახე ნიკო სულხანიშვილის საგუნდო ნაწარმოებებით XX საუკუნის 10-იან წლებში დამკვიდრდა. ჟორდანია მ., ენციკლოპედია „საქართველო“, ტ. 2, თბ., 2012. — გვ. ?. ჯავახიშვილი ივ., ქართული მუსიკის ისტორიის ძირითადი საკითხები, თბ., 1938. ჯამბაკურ-ორბელიანი ა., ივერიანელების გალობა, სიმღერა და ღიღინი, «ცისკარი», 1861, №1.
ბაღმარანი (გულრიფშის მუნიციპალიტეტი)

ბაღმარანი — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში, მდინარე კელასურის მარცხენა ნაპირზე. თემის ცენტრი (სოფლები: ალექსანდროვკა, პოლტავა-ალექსანდროვსკოე). ზღვის დონიდან 80 მ, გულრიფშიდან 10 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ენციკლოპედია „საქართველო“, ტ. 1, თბ., 1997. — გვ. 379. ↑ https://web.archive.org/web/20130929223328/http://www.ethno-kavkaz.narod.ru/gulripsh11.html
განახლება (გულრიფშის მუნიციპალიტეტი)

განახლება (ყოფილი ანასტასიევკა) — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში, სამურზაყანოს დაბლობზე, მდინარე კოდორის მარჯვენა ნაპირას. თემის ცენტრი (სოფლები:ნაა, ტეხი, ჩერნიგოვკა, ჭალა, ხუმუშქური). ზღვის დონიდან 130 მ, შავი ზღვიდან 15 კმ, გულრიფშიდან 20 კმ, დრანდიდან 13 კმ. 1943 წლის 11 სექტემბრამდე ეწოდებოდა ანასტასიევკა. საბჭოთა პერიოდში განვითარებული იყო მეთამბაქოეობა, მეცხოველეობა, მეჩაიეობა. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ენციკლოპედია „საქართველო“, ტ. 1, თბ., 1997. — გვ. 549. ქართული საბჭოთა ენციკლოპედია, ტ. 2, თბ., 1977. — გვ. 675. ↑ საქართველოს სსრ უმაღლესი საბჭოს პრეზიდიუმის საინფორმაციო-სტატისტიკური განყოფილება, „საქართველოს სსრ ადმინისტრაციულ ტერიტორიული დაყოფა 1949 წლის 1 სექტემბრისათვის“, თბ., 1949
It's No Good

„It's No Good“ — ინგლისური ელექტრონული ჯგუფ Depeche Mode-ის დისკოგრაფიაში რიგით 25-ე სინგლი. იგი გამოიცა ბრიტანეთში, 1997 წლის 31 მარტს, როგორც მეორე სინგლი სტუდიური ალბომიდან Ultra. სიმღერის ძირითადი მისამღერია ქართ: რაც შეიძლება ჩაითვალოს ჯგუფის შემოქმედებაში ერთ-ერთ ყველაზე ეროტიკული ქვეტექსტის მატარებელ სტრიქონებად. სიმღერის ოფიციალური მუსიკალური ვიდეოს რეჟისორია ანტონ კორბეინი. მასში ჯგუფი განასახიერებს სხვადასხვა კლუბში მოსიარულე იაფფასიან მუსიკალურ კოლექტივს. ყველა სიმღერის ავტორია მარტინ გორი. It's No Good (Hardfloor Mix) (6:44) It's No Good (Speedy J Mix) (5:01) It's No Good (Motor Bass Mix) (?:??) It's No Good (ანდრეა პარკერის მიქსი) (6:12) It's No Good (Bass Bounce Mix) (7:14) (რემიქსი - დომ ტი) Motor Bass Mix არის ვერსია გრამფირფიტიდან და განსხვავდება კომპაქტ დისკების ვერსიებისგან It's No Good (6:00) Slowblow (დერენ პრაისის მიქსი) (6:29) It's No Good (Bass Bounce Mix) (7:14) It's No Good (Speedy J Mix) (5:01) It's No Good (Hardfloor Mix) (6:44) Slowblow (5:27) It's No Good (ანდრეა პარკერის მიქსი) (6:12) It's No Good (Motor Bass Mix) (3:47) It's No Good (5:59) Slowblow (5:27) It's No Good (Bass Bounce Mix) (7:14) It's No Good (Speedy J Mix) (5:01) It's No Good (Hardfloor Mix) (6:44) Slowblow (დერენ პრაისის მიქსი) (6:29) It's No Good (ანდრეა პარკერის მიქსი) (6:12) It's No Good (Motor Bass Mix) (3:47) 2004 წლის გამოცემა It's No Good (Club 69 Future Mix) (8:35) It's No Good (Club 69 Future Dub) (7:06) It's No Good (Club 69 Funk Dub) (5:06) It's No Good (რადიოს ვერსია) (4:06) It's No Good (ალბომის ვერსია) (5:58) It's No Good (საკონცერტო) (4:07) It's No Good (5:58) Slowblow (5:25) It's No Good (5:58) Slowblow (დერენ პრაისის მიქსი) (6:29) It's No Good (Bass Bounce Mix) (7:14) It's No Good (5:58) It's No Good (Hardfloor Mix) (6:43) Slowblow (5:24) It's No Good (Speedy J Mix) (5:05) It's No Good (Bass Bounce Mix) (7:15) It's No Good (Speedy J Mix) (5:04) It's No Good (Hardfloor Mix) (6:44) It's No Good (Club 69 Future Mix) (8:05) It's No Good (Club 69 Future Dub) (7:06) It's No Good (Club 69 Funk Dub) (5:06) Club 69 Future Mix აშშ პრომო დისკზე უფრო მოკლეა, ვიდრე ბრიტანულზე, თუმცა გარეკანზე წერია, რომ იგივე ხანგრძლივობა აქვს. It's No Good (რადიოს ვერსია) (4:01) It's No Good (5:59) არსებობს მისი სხვადასხვა გამოცემები, მიქსებით: It's No Good (Club 69 Mix/Brat რადიოს ვერსია) (4:08) It's No Good (Dom T Mix/Brat რადიოს ვერსია) (3:52) It's No Good (Hardfloor Mix/Brat რადიოს ვერსია) (3:18) ინფორმაცია სინგლის შესახებ ჯგუფის ოფიციალურ საიტზე
გეორგიევსკოე

გეორგიევსკოე — სოფელი აფხაზეთის ავტონომიურ რესპუბლიკის გულრიფშის მუნიციპალიტეტში (ამტყელის თემი), მდინარე ჯამპალის (ამტყელის შენაკადი) მარცხენა ნაპირზე. ზღვის დონიდან 600 მ, გულრიფშიდან 44 კმ. ამ ადგილას არსებობდა სოფელი გორგეული, რომელიც XIX საუკუნის 30-იან წლებიდან ფიქსირდება წყაროებში (პ. ზუბოვი). 1867 წელს აფხაზთა მუჰაჯირობის შემდეგ სოფელს გეორგიევსკოე უწოდეს და რუსეთიდან გადმოსული მოსახლეობის დასასახლებლად გამოყვეს. ამავე წელს ის უკვე სოფელ ჯამპალის ნაწილი იყო. 1869 წლის თებერვალ-მაისში აქ ოსმალეთიდან გადმოსახლებული ბერძენი კოლონისტები ჩაასახლეს. 1930-1939 წლებში შედიოდა წებელდის სასოფლო საბჭოში. 1939 წლიდან იყო ამტყელის სასოფლო საბჭოში (ცენტრი — სოფ. ზახაროვკა, აფხაზეთის ასსრ უმაღლესი საბჭოს პრეზიდიუმის წარდგინებით, სასოფლო საბჭოს ეწოდებოდა არა ამტყელის, არამედ ზახაროვკის სოფსაბჭო, თუმცა საქართველოს სსრ უმაღლესი საბჭოს პრეზიდიუმმა დაამტკიცა ამტყელის სახელწოდებით). 40-იან წლებში, ერთხანს, საგეორგიო ეწოდებოდა. მოგვიანებით დაუბურუნდა სახელი გეორგიევსკოე. 1949 წლის ადმინისტრაციულ-ტერიტორიული დაყოფით შედიოდა ხევის სასოფლო საბჭოში (ზახაროვკას ეწოდა ხევი). 1961 წლისაში და შემდგომ — ისევ ამტყელის სასოფლო საბჭოს შემადგენლობაში. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ენციკლოპედია „საქართველო“, ტ. 1, თბ., 1997. — გვ. 595. ↑ 1.0 1.1 ბ. ხორავა,  პ. ცხადაია, აფხაზეთის გეოგრაფიული სახელწოდებანი, თბილისი, 2016. — გვ. 88. ↑ ბ. ხორავა,  ნ. ჭანტურია, აფხაზეთის ადმინისტრაციულ-ტერიტორიული დაყოფა 1921-1991 წლებში, თბილისი: უნივერსალი, 2019. — გვ. 40, 129, 191, 199, 212, 220, 227, 241, ISBN 978-9941-26-675-1.
გვანდრა (აჟარის მუნიციპალიტეტი)

გვანდრა — სოფელი საქართველოში, აფხაზეთის ავტონომიური რესპუბლიკის აჟარის მუნიციპალიტეტში. მდებარეობს აფხაზეთის კავკასიონის სამხრეთ კალთაზე, მდინარე გვანდრის მარჯვენა ნაპირას. ზღვის დონიდან 800 მ, გულრიფშიდან 97 კმ, მარცხენა გენწვიშიდან 6 კმ. საბჭოთა პერიოდში შედიოდა გულრიფშის რაიონში, განვითარებული იყო მემინდვრეობა და მეცხოველეობა. აფხაზეთის ომის შემდეგ დარჩა საქართველოს კონტროლქვეშ. 2002 წლის აღწერის მონაცემებით სოფელში ცხოვრობდა 97 კაცი. 2006 წლიდან შედის აჟარის მუნიციპალიტეტში. 2008 წლიდან ოკუპირებულია რუსეთის ფედერაციის მიერ ენციკლოპედია „საქართველო“, ტ. 1, თბ., 1997. — გვ. 603. ქართული საბჭოთა ენციკლოპედია, ტ. 3, თბ., 1978. — გვ. 132. ↑ მუნიციპალიტეტების რეესტრი ↑ კანონი ოკუპირებული ტერიტორიების შესახებ დაარქივებული 2011-01-01 საიტზე Wayback Machine. .
გერგემიში

გერგემიში — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში (წებელდის თემი), მდინარე აზანთის მარჯვენა ნაპირზე. ზღვის დონიდან 550 მ, გულრიფშიდან 35 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. სახელწოდება ქართული წარმოშობისაა. სვანურად „წმ. გიორგის კუთვნილს“ (სვან. გერგე – წმ. გიორგი, -იშ – კუთვნილების სუფიქსი) ნიშნავს. ენციკლოპედია „საქართველო“, ტ. 1, თბ., 1997. — გვ. 598. ↑ ბ. ხორავა,  პ. ცხადაია, აფხაზეთის გეოგრაფიული სახელწოდებანი, თბილისი, 2016. — გვ. 102.
Queen-ის ვიდეოგრაფია

აქ წარმოდგენილია ბრიტანული როკ-ჯგუფ Queen-ის ვიდეოგრაფია. Queen-ის დისკოგრაფია ინფორმაცია ჯგუფის ყველა ვიდეოჩანაწერზე
ჩერნიგოვკა

ტერმინით “ჩერნიგოვკა” შეიძლება აღნიშნულის იყოს: ჩერნიგოვკა - სოფელი გულრიფშის მუნიციპალიტეტში (განახლების თემი). ჩერნიგოვკა - სოფელი გულრიფშის მუნიციპალიტეტში (მერხეულის თემი).
Blu-ray

Blu-ray ან Blu-ray Disc (BD) (ინგლ. blue ray — ლურჯი სხივი და disc — დისკი; წარწერა blu ნაცვლად blue — განზრახ შეცვლილია) — ციფრული მონაცემების შენახვის ოპტიკური დისკის ფორმატი. ძირითადად, მასზე ვრცელდება უკანასკნელ წლებში გამოსული კინოფილმები, თუმცა ასევე ხდება უფრო ძველი ფილმების რესტავრაცია და ამ ფორმატში გამოცემა. Blu-ray ტექნოლოგია იძლევა დისკის თითო შრეზე 25 გიგაბაიტის ოდენობის ინფორმაციის მოთავსების საშუალებას, რითაც ხდება დისკებზე ვიდეოჩანაწერის გამოსახულების მაქსიმალურად შესაძლებელი ხარისხით მოთავსება. მაყურებელს ეს აძლევს საშუალებას, შეხედოს არა მხოლოდ ეკრანზე მოძრავ ობიექტებს, არამედ მათი უმცირესი დეტალებიც გაარჩიოს, როგორიც არის ადამიანის სახის ნაოჭები ან თვალის სტრუქტურა. ფორმატის პროტოტიპები პირველად წარმოდგენილი იქნა 2000 წლის ოქტომბერში, პირველი კომერციული დისკი კი გამოვიდა 2003 წლის აპრილში. მისმა პოპულარობამ გაუსწრო მანამდე არსებულ HD DVD ფორმატს, რის გამოც ამჟამად HD DVD-ს გამოცემის აუცილებლობა არ არსებობს და ეს ფორმატი გაუქმებულია. ამჟამად მიმდინარეობს მუშაობა ფორმატზე Blu-ray 3D, რომელიც მაყურებელს საშუალებას მისცემს, 3D ფილმები იხილოს უმაღლესი ხარისხით და სამგანზომილებიან ფორმატში. ვიკისაწყობში არის გვერდი თემაზე: Blu-ray ოფიციალური საინფორმაციო გვერდი ფორმატის შესახებ დაარქივებული 2010-01-10 საიტზე Wayback Machine.
ფრედ კარნო

ფრედერიკ ჯონ ვესტკოტი (ინგლ. Fred Karno; 26 მარტი, 1866 – 18 სექტემბერი, 1941), უფრო ცნობილი მისი სასცენო სახელით ფრედ კარნო — ინგლისელი მიუზიკ-ჰოლის კომიკოსი. ფრედ კარნო კინოფილმების ინტერნეტ-მონაცემთა ბაზაში ↑ „Fred Karno“. United Press in the New York Times. 19 September 1941. p. 23. ციტირების თარიღი: 5 December 2009. ციტატა: „Westcott, an old-time comedian and veteran of the English vaudeville circuit known to show business as Fred Karno, died yesterday“
კინემატოგრაფიული ხელოვნებისა და მეცნიერების აკადემია

კინემატოგრაფიული ხელოვნებისა და მეცნიერების აკადემია (ინგლ. აბრევიატურა: AMPAS) — მაღალი დონის დაჯილდოების ამერიკული ორგანიზაცია, რომელიც დაარსდა 1927 წლის 11 მაისს, ლუი მაიერის მიერ. აკადემია, მსოფლიოს მასშტაბით, ცნობილია მისი კინოაკადემიის დაჯილდოებით („ოსკარი“). აკადემია ასევე აწესებს ყოველწლიურ აკადემიის სტუდენტთა ჯილდოს. აკადემია შედგება 6,687-ზე მეტი პროფესიონალი წევრისგან, რომელთა უმეტესობა აშშ-ში მოღვაწეობს, ხოლო დანარჩენი მცირე ნაწილი მთელ მსოფლიოში არიან განაწილებული. აკადემიის ამჟამინდელი პრეზიდენტია შერილ ბუნ აიზეკსი. ↑ 2017 Oscars: Who are the 6,687 voting members of the academy?. Goldderby.com (February 13, 2017). ციტირების თარიღი: February 19, 2017. ↑ board of governors. Academy of Motion Picture Arts and Sciences (February 1, 2016). ციტირების თარიღი: February 1, 2016.
ფილმების ეროვნული რეესტრი

ეროვნული ფილმების რეესტრი — აშშ-ის ეროვნული ფილმების დაცვის საბჭოს მიერ არჩეული ფილმების რეესტრი, რომელიც დაცულია კონგრესის ბიბლიოთეკაში. საბჭოს, რომელიც 1988 წელს ეროვნული ფილმების დაცვის აქტის მიერ დაარსდა, ხელახლა მიენიჭა უფლებები კონგრესის აქტისგან 1992, 1996, 2005 და 2008 წლებში. ↑ „Reagan Signs Law on Film“. The New York Times. September 28, 1988. ციტირების თარიღი: July 22, 2009. შეამოწმეთ თარიღის პარამეტრი |accessdate= და |date=-ში (დახმარება) ↑ Legislative Authorization. National Film Preservation Board. ციტირების თარიღი: July 22, 2009. ↑ Public Law 110–336—Oct. 2, 2008 (PDF). United States Government Printing Office. ციტირების თარიღი: August 15, 2009. ეროვნული ფილმების რეესტრის საიტი
ელ-ოსეანო

ელ-ოსეანო (ესპ. Laguna El Océano) — მტკნარი ტბა ბოლივიაში, ბენის დეპარტამენტში. მდებარეობს ამაზონის აუზში. მისი ზედაპირის ფართობი 100 კმ²-ს შეადგენს, სიგრძე 25 კმ-ია, სიგანე 7 მილი. ტბა გამოირჩევა რამდენიმე წაგრძელებით, რომლებიც ღრმადაა შეჭრილი ჯუნგლებში. ბოლივიის ტბების სია Pesca en la Laguna El Océano[მკვდარი ბმული] (ესპანური)
ბოლივიის ვულკანების სია

ბოლივიის ტერიტორიაზე მრავალი აქტიური თუ ჩამქრალი ვულკანი მდებარეობს. აქტიური ვულკანები ძირითადად ქვეყნის დასავლეთ ნაწილში მდებარეობს. ბევრი მათგანი საერთაშორისოა და ბოლივია მათ ჩილესთან იყოფს. მოცემულია ბოლივიის აქტიური და ჩამქრალი ვულკანების სია: ჩილეს ვულკანების სია არგენტინის ვულკანების სია სამხრეთ ამერიკის ვულკკანები, მსოფლიო ვულკანიზმის პროგრამა ბოლივიის ვულკანები OpenStreetMap-ზე[მკვდარი ბმული]
ნევადო-სახამა

ნევადო-სახამა (ესპ. Nevado Sajama) — ჩამქრალი სტრატოვულკანი სამხრეთ-დასავლეთ ბოლივიაში, ქვეყნის უმაღლესი მწვერვალი. მდებარეობს ორუროს დეპარტამენტში, სახამის პროვინციაში, სახამის ეროვნული პარკის ტერიტორიაზე, ჩილეს საზღვრიდან 16–24 კმ-ში, ზღვის დონიდან 6542 მეტრზე. მწვერვალი განმარტოებულ კონუსს წარმოადგენს, მაგრამ ამავე დროს გეოლოგიური კომპლექსის ნაწილია, რომელიც მოიცავს ლავის გუმბათებს, ანდეზიტს, რიოდაციტს. ვულკანის ბოლო ამოფრქვევის თარიღი უცნობია, მაგრამ ის მრავალჯერ ამოფრქვეულა ჰოლოცენის პერიოდში. ნევადო-სახამა მთამსვლელებმა პირველად 1939 წლის აგვისტოში დალაშქრეს. ბოლივიის ვულკანების სია Wild winds: adventures in the highest Andes[მკვდარი ბმული] (ინგლისური) A 25,000-Year Tropical Climate History from Bolivian Ice Cores (ინგლისური) ↑ Map of Curahuara de Carangas Municipality and population data
რამპის ჩირაღდნები (ფილმი)

რამპის ჩირაღდნები — 1952 წლის დრამა-კომედიური ფილმი, რომლის სცენარისტი, რეჟისორი, პროდიუსერი, კომპოზიტორი და მთავარი როლის შემსრულებელი ჩარლი ჩაპლინია. ფილმში ასევე თამაშობენ კლერ ბლუმი, ნაიჯელ ბრიუსი და სხვა. 1972 წელს, ფილმის გამოსვლიდან 20 წლის შემდეგ, ჩაპლინი და მისი თანამშრომლები, რეიმონდ რაში და ლერი რასელი, დაგვიანებულად დაჯილდოვდნენ ოსკარის 44-ე ცერემონიალზე, ნომინაციაში „საუკეთესო დრამატული მუსიკა“. „რამპის ჩირაღდნები“ — კინოფილმების ინტერნეტ-მონაცემთა ბაზა (ინგლისური) „რამპის ჩირაღდნები“ — Allmovie-ზე ↑ http://www.charliechaplin.com/biography/articles/7-Limelight დაარქივებული 2010-10-12 საიტზე Wayback Machine. charliechaplin.com: Limelight
მამორე

მამორე — დიდი მდინარე ბოლივიასა და ბრაზილიაში. წარმოიქმნება ორი მდინარის - ჩიმორესა და ჩაპარეს შერწყმის შედგეად, რომლებიც სათავეს იღებენ კოჩაბამბის დეპარტამენტში, ქალაქ კოჩაბამბის სიახლოვეს. უერთდება ამაზონის ერთ-ერთ მსხვილ შენაკადს, მდინარე ბენის. მამორეს მნიშვნელოვანი შენაკადებია ჩაპარე, სეკურე, აპერე, იჩილო, გაპორე. მდინარის სიგრძე 1 900 კმ-ია, აუზის ფართობი კი 241 660 კმ² ბოლივიის მდინარეების სია Franz Keller, The Amazon and Madeira Rivers, (New York , 1874) Edward D. Mathews, Up the Amazon and Madeira Rivers (London, 1879).
ჩემი ავტობიოგრაფია (ჩაპლინი)

ჩემი ავტობიოგრაფია — ჩარლზ ჩაპლინის მიერ დაწერილი ავტობიოგრაფიული ჟანრის წიგნი. იგი პირველად გამოიცა Simon & Schuster-ის მიერ 1964 წელს. წიგნთან "ჩარპლინი: მისი ცხოვრება და ხელოვნება" ერთად, იგი არის 1992 წლის ბიოგრაფიული ფილმის, ჩაპლინის მთავარი წყარო. ჩაპლინმა წიგნი მიუძღვნა თავის მეუღლეს, უნა ო'ნილს. წიგნი თარგმნილია ქართულ ენაზე ვახტანგ ჭელიძის მიერ. ↑ ჩარლზ ჩაპლინი - ჩემი ბიოგრაფია; თბილისი, "ხელოვნება", 1978
მაყურებლის ტალღა

ტალღა(ზოგჯერ მექსიკური ტალღა) არის ხალხისგან შექმნილი ტალღა უმეტესად სტადიონზე, როდესაც მაყურებელი კონკრეტულ დროს დგება ცოტა ხნით და ხელს წევს ზევით. იდეალური ტალღის გასაკეთებლად საჭიროა თითოეული რიგის(ანუ სტადიონის მართობული ხაზის) ადამიანი აკეთებდეს ერთსა და იმავე მოძრაობას სინქრონულად მისი რიგის სხვა მაყურებლების მიმართებაში და ასევე დააყოვნოს მის მარცხენა(საათის ისრის საწინააღმდეგო ტალღა) ან მარჯვენა(საათის ისრის მიმართულების ტალღა) რიგის მოძრაობის დაწყებიდან. ზოგჯერ მჯდომარე მაყურებელი(რომლის რიგი ჯერ არ მოსულა) ხელებს წინ წევს და ხელების კანკალისებურ მოძრაობას აკეთებს. შედეგი ამ ყველაფრისა ძალიან ჰგავს ტალღას რის გამოისობითაც შეერქვა მას ტალღა. სტადიონებზე, რომლებზეც რიგები არ წყდება შესაძლებელია ტალღა გაგრძელდეს, ხოლო იმ სტადიონებზე სადაც წყდება რიგები შესაძლებელია ტალღის მიმართულების შეცვლა მოხდეს პიკის მიღწევის მერე.
ესტონკა

ესტონკა (1948-1955 წლებში — ბაღნაშენი) — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში (ვლადიმიროვკის თემი). მდებარეობს მდინარე კოდორის მარჯვენა მხარეს, ზღვის დონიდან 50 მ-ზე, გულრიფშიდან 13 კმ-ში. დააარსეს ესტონელმა კოლონისტებმა 1882 წელს. 1948 წელს ეწოდა ეწოდა ბაღნაშენი, 1955 წელს დაუბრუნდა ძველი სახელწოდება „ესტონკა“. 1989 წლის აღწერით სოფელში ცხოვრობდა 1 279 ადამიანი, უმრავლესობა რუსები. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ენციკლოპედია „საქართველო“, ტ. 3, თბ., 2014. — გვ. 107. ↑ საქართველოს სსრ უმაღლესი საბჭოს პრეზიდიუმის საინფორმაციო-სტატისტიკური განყოფილება, „საქართველოს სსრ ადმინისტრაციულ ტერიტორიული დაყოფა 1949 წლის 1 სექტემბრისათვის“, თბ., 1949
ვარჩა

ვარჩა (აფხ. Уарча [უარჩა]) — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში (ბაბუშარის თემი). მდებარეობს შავიზღვისპირა დაბლობზე, მდინარე კოდორის მარჯვენა ნაპირას, ზღვის დონიდან 20 მ-ზე, გულრიფშიდან 21 კმ-ში, დრანდიდან (უახლოესი რკინიგზის სადგური) 4 კმ-ში. სოფლის სახელწოდებას საფუძვლად უდევს მეგრული „ოჩეს“ („დიდი ყანა“) ვარიანტი „ორჩე“, რომლისგანაც მიიღეს აფხაზური უარჩა. 1886 წელს სოფელი ავარჩე იხსენიება გუმისთის უბანში. 1930 წლიდან უარჩე ბაბუშარას თემში შედიოდა. საბჭოთა პერიოდში მოქმედებდა ხე-ტყის დასამუშავებელი საამქრო, დასასვენებელი ბაზა. 1989 წლის აღწერით იყო 2677 მცხოვრები, უმრავლესობა — ქართველები. ვარჩაში დაიბადა აფხაზი მწერალი დიმიტრი გულია. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ენციკლოპედია „საქართველო“, ტ. 3, თბ., 2014. — გვ. 183-184. ქართული საბჭოთა ენციკლოპედია, ტ. 4, თბ., 1979. — გვ. 315. ↑ აფხაზეთის ასსრ-ის მოსახლეობა, 1989 ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 66. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 41. ↑ ხორავა ბ., ცხადაია პ., აფხაზეთის გეოგრაფიული სახელწოდებანი, თბილისი, 2016. — გვ. 91.
ვლადიმიროვკა (გულრიფშის მუნიციპალიტეტი)

ვლადიმიროვკა (ყოფილი კოდორი) — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში, მდინარე კოდორის მარჯვენა მხარეს. თემის ცენტრი (სოფლები:ესტონკა, შმათი, ხუმუშქური). ზღვის დონიდან 70 მ, გულრიფშიდან 15 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ენციკლოპედია „საქართველო“, ტ. 3, თბ., 2014. — გვ. 283.
ავსტროსლავიზმი

ავსტროსლავიზმი – ავსტრია-უნგრეთის სლავი ხალხის პოლიტიკური მოძრაობა XIX საუკუნის შუა წლებში. მოძრაობის პროგრამა შემუშავებული იყო ჩეხეთის ლიბერალურ-ბურჟუაზიული იდეოლოგების მიერ და ითვალისწინებდა ავსტრიის იმპერიის ფედერაციულ სახელმწიფოდ გარდაქმნას ჰაბსბურგების ხელისუფლების ქვეშ. როგორც პოლიტიკურმა კონცეფციამ, ავსტრიის მონარქიის სლავურ ხალხთა ლიბერალურ-ბურჟუაზიული წრეებისა ავსტროსლავიზმმა გავრცელება იწყო XIX საუკუნის 40-იან წლებში და სხვადასხვა ფორმით პირველ მსოფლიო ომამდე იარსება. ავსტროსლავიზმის, როგორც მოვლენის წარმოშობა, იყო საპასუხო რეაქცია გერმანულ ნაციონალიზმზე და სლავური მიწების გერმანულ კავშირში გაერთიანების მცდელობაზე. პირველად ავტროსლავიზმის იდეა წამოაყენა მწერალმა და პოლიტიკურმა მოღვაწემ კარელ ჰავლიჩეკ-ბოროვსკიმ 1846 წელს. 1848–1849 წლების რევოლუციის პერიოდში ავსტროსლავიზმის ვრცელი პროგრამით გამოვიდა ჩეხი ისტორიკოსი ფრანტიშეკ პალაცკი, რომელიც ავსტრიის იმპერიაში მცხოვრები სლავი ხალხების სახელმწიფოდ გამოყოფის წინააღმდეგი იყო და მოითხოვდა მხოლოდ მათ ავტონომიას. ჩეხეთის ლიბერალური ბურჟაზიის იდეოლოგები ავსტროსლავიზმს XX საუკუნის დამდეგსაც იცავდნენ. პანსლავიზმი ილირიზმი უნივერსალური ენციკლოპედიური ცნობარი, ტ. 2, თბ. 2008 წ. გვ. 538-539